

На основу Закона о запошљавању и осигурању за случај незапослености („Сл.гласник Републике Србије“, 36/2009,88/2010, 38/2015, 113/2017-др. закон и 113/2017), Акционог плана запериод од 2021. до 2023. године за спровођење Стратегије запошљавања у Републици Србији за период од 2021. до 2026. године („Службени гласник Републике Србије“, број 30/2021), а у складу саЛокалним планским документом у области запошљавања Општине Бачка Паланказа 2021-2023.годину ( „Службени лист Општине Бачка Паланка бр. 21/2021 од 24.јуна 2021. године) који је усвојен на 10. седници Скупштине општине Бачка Паланка 22.јуна 2021. године и Споразума о уређивању међусобних права и обавеза у реализацији мера активне политике запошљавања на територији општине Бачка Паланка за 2022.годину број 0400-101-4/2022 од 11.02.2022.године

**НАЦИОНАЛНА СЛУЖБА ЗА ЗАПОШЉАВАЊЕ-ФИЛИЈАЛА НОВИ САД У САРАДЊИ СА ОПШТИНОМ БАЧКА ПАЛАНКА**

**Расписује**

### ЈАВНИ КОНКУРС

### ЗА ОРГАНИЗОВАЊЕ СПРОВОЂЕЊА ЈАВНИХ РАДОВА НА КОЈИМА

### СЕ АНГАЖУЈУ НЕЗАПОСЛЕНА ЛИЦА У 2022. ГОДИНИ

**I ОСНОВНЕ ИНФОРМАЦИЈЕ**

Програм јавних радова од интереса за општину намењен је радном ангажовању првенствено незапосленихлицакоји су активни тражиоци запослења са територије општине Бачка Паланка и који су се изјаснили да желе да буду укључени у меру јавних радова,ради очувања и унапређења радних способности незапослених,као и ради остваривања одређеног друштвеног интереса.Јавни рад спроводи послодавац-извођач јавног рада.

Послодавац-извођач јавног рада подноси пријаву за спровођење јавног рада надлежној организационој јединици Националне службе – Служба Бачка Паланка, која треба да садржи опис активности јавног рада и број лица која се ангажују.

Максимална дужина трајања јавних радова је три месеца.

**Уговором о привременим и повременим пословимa утврдиће се број радних дана за свако лице укључено у јавни рад.**

**Јавни радови се могу спроводити у области:**

**одржавања и заштите животне средине и природе** (санација дивљих депонија, чишћење и одржавање обала канала, одвода, јавних површина, пошумљавање, чување и заштита шума, развој сеоског подручја, монтажа и одржавање опреме у парковима и на јавним дечијим игралиштима и други послови)

**Средства намењена за организовање спровођења јавних радова користе се за:**

 **исплату накнаде за обављен посао лицима ангажованим на јавним радовима** по основу уговора о привременим и повременим пословима, у висини до 22.000,00 динара по лицу,на месечном нивоу уз пун фонд радних часова, односно сразмерно времену радног ангажовања на месечном нивоу.Утврђени износ накнаде за обављен посао се увећава за припадајући порез и доприносе за обавезно социјално осигурање у износу до 14.452,21 динара, обрачунатих у складу са законом и обухвата трошкове доласка и одласка са рада.

**II УСЛОВИ ЗА ПОДНОШЕЊЕ ПРИЈАВЕ**

Право учешћа на Јавном конкурсу за организовање спровођења јавних радова на којима се ангажују незапослена лица имају:

јавне установе ,јавна и јавна комунална предузећа,

привредна друштва,

предузетници,

задруге и

удружењa која имају статус правног лица,односно која су уписана у Регистар

Агенције за привредне регистре.

Седиште послодавца-извођача јавног рада је на територији Општине БачкаПаланка.

Право на доделу средстава за организовање спровођења јавног рада послодавац- извођач јавног рада може да оствари под условом да је измирио раније уговорне и друге обавезе према Националној служби и Општини Бачка Паланка,осим за обавезе чија јe реализација у току,уколико исте редовно измирује.

**III ПОДНОШЕЊЕ ПРИЈАВЕ**

**Документација за подношење пријаве:**

* попуњена пријава за спровођење јавног рада на прописаном обрасцу, са детаљно разрађеним активностима у термин плану;
* фотокопија решења о упису послодавца –извођача јавног рада у регистар АПР
* фотографије места извођења јавног рада у области одржавања и заштите животне средине и природе(максимално три фотографије за сваку локацију);
* оснивачки акт, статут и сл. докази да је послодавац – извођач јавног рада регистрован за обављање делатности које су предмет јавних радова у области одржавања и заштите животне средине и природе
* инвентарска листа – попис основних средстава закључно са 31.12.2021.године, са маркираним позицијама средстава за рад потребних за извођење јавног рада. Уколико су средства набављена у 2022.години, као доказ послодавац – извођач јавног рада доставља уговор о куповини или фактуру и отпремницу.

**Општина Бачка Паланка и Национална служба задржавају право да траже и друге доказе и документацију од значаја за спровођење поступка одлучивања о одобравању средстава за спровођење јавних радова.**

Начинподношења пријаве:

Пријава за спровођење јавног рада подноси се у два примерка,са комплетном документацијом надлежној организационој јединици Националне службе – Служба Бачка Паланка.Пријава се подноси непосредно или путем поште,на прописаном обрасцу који се може добити у надлежној организационој јединици Националне службе – Служба Бачка Паланка или преузети на сајту[www.nsz.gov.rs](http://www.nsz.gov.rs), односно на сајту Општине Бачка Паланка www.backapalanka.rs

**IV ДОНОШЕЊЕ ОДЛУКЕ**

Одлука о одобравању средстава за спровођење јавног рада доноси се на основуранг-листе, а након провере испуњености услова Јавног конкурса и бодовањаподнете пријаве, односно приложене документације послодавца-извођача јавног рада од стране Националне службе, по прибављеном мишљењу Савета за запошљавање Општине Бачка Паланка,у року од 30 дана од дана истека јавног конкурса.Изузетно, пријаве које испуњавају услове Јавног конкурса, а по којима није позитивно одлучено у наведеном року, могу бити поново узете у разматрање уколико се за то стекну услови.

Списак послодаваца-извођача којима је одобрено спровођење јавних радова се објављује на огласној табли надлежне филијале Националне службеи на огласној табли Општине Бачка Паланка.

Након доношења наведене одлуке, закључиће се уговор између Општине Бачка Паланка, Националне службе за запошљавање – Филијала Нови Сад и послодавца – извођача – јавних радова, којим се уређују међусобна права и обавезе у реализацији јавних радова од интереса за Општину.

Изузетно,пријаве које испуњавају услове Јавног конкурса,а по којима није позитивно одлучено у наведеном року,могу бити поново узете у разматрање уколико се зато стекну услови.

|  |  |  |  |  |
| --- | --- | --- | --- | --- |
| **БОДОВНА ЛИСТА–ЈАВНИ РАДОВИ** | | | | |
| **Критеријуми** | | **Бројбодова** | | |
| Дужина трајања  јавног рада | 3 месеца | 20 | | |
| 2 месеца | 10 | | |
| 1 месец | 0 | | |
| Делатност подносиоца-извођача радова | Регистрован за обављање делатности које су предмет јавних радова у области одржавања и заштите животне средине и природе | 20 | | |
| Није регистрован за обављање делатности које су предмет јавних радова у области одржавања и заштите животне средине и природе | 0 | | |
| Технички капацитет  Подносиоца-извођача јавног рада | Поседује средства за рад потребна за извођење јавног рада | 20 | | |
| Не поседује средства за рад потребна за извођење јавног рада | 0 | | |
| Процена важности поднете пријаве за спровођење  јавног рада за локалну заједницу  (Мишљење Савета за запошљавање Општине  Бачка Паланка – 10 бодова) | |  | 10 |
| **МАКСИМАЛАН БРОЈ БОДОВА** | | **70** | | |

**V ЗАКЉУЧИВАЊЕ УГОВОРА**

Послодавац- извођач јавног рада је дужан да након донете одлуке о одобравању средстава за спровођење јавног рада,а пре закљученог уговора о спровођењу јавног рада, закључи уговор о привременим и повременим пословима са изабраним незапосленим лицима са евиденције незапослених.

Датум ангажовања лица са којима је закључен уговор о привременим и повременим пословима не може бити пре датума закључивања уговора о спровођењу јавног рада, нити након 60 дана од дана доношења одлуке о одобравању средстава за спровођење јавног рада.

Директор филијале Националне службе по овлашћењу директора Националн службе или други запослени којег овласти директор Националне службе, председник Општине Бачка Паланка и послодавац- извођач јавног рада,у року од 30 дана од дана доношења одлуке закључују уговор којим се уређују међусобна права и обавезе и на основу којег се врши исплата средстава. Изузетно, уколико од датума доношења одлуке до краја календарске године има мање од 30дана,уговор се закључује до краја те календарске године.

**Документација за закључивање уговора о спровођењу јавног рада:**

 уговори о привременим и повременим пословима са незапосленим лицима,као доказ о ангажовању лица на јавном раду;

 нови термин план потписан од стране послодавца-извођача јавног рада,уколико је у поступку разматрања пријаве за спровођење јавног рада извршена корекција броја лица и/или дужине трајања јавног рада;

 потврда банке о отвореном наменском рачуну и картон депонованих потписа наменског рачуна,важећих у моменту пријема средстава обезбеђења и давања меничног овлашћења или потврда о отвореном евиденционом рачуну;

 одговарајуће средство обезбеђења уговорних обавеза у складу са извором финансирања послодавца- извођача јавног рада;

 за правна лица-доказ о извршеној регистрацији меница(попуњен и потписан захтев за регистрацију меница);

 фотокопија/очитана лична карта одговорног лица послодавца-извођача јавног рада/жиранта и

други докази у зависности од статуса жиранта\*.

**У циљу закључивања уговора о спровођењу јавног рада,послодавац-извођач јавног рада је у обавези да достави и одговарајућа средства обезбеђења уговорних обавеза:**

**1. За предузетника:**

 за одобрена средства у износу до 2.000.000,00динара-две истоветне бланко трасиране менице корисника средстава са два жиранта и меничним овлашћењем;

**2. За правно лице:**

 за одобрена средства у износу до 2.000.000,00динара-две истоветне бланко соло менице са меничним овлашћењем;

**3. За кориснике јавних средстава:**

 изјава одговорног лица,послодавца-извођача јавног рада корисника јавних средстава,да су обезбеђени сви предуслови за отпочињање спровођења јавног рада и да не постоји могућност прилагања одговарајућег средства обезбеђења.

\*Жирант може бити свако пословно способно физичко лице које је у радном односу на неодређено време, физичко лице које самостално обавља своју делатност (предузетник), односно лице које самостално обавља делатност у складу са посебним законом (нпр. адвокат, нотар, јавни извршитељ и сл.), пензионер.

Статус послодавца-извођача јавног рада у погледу извора средстава финансирања биће проверен од стране Националне службе на основу расположивих података Управе за трезор иНародне банке Србије.

Почетком спровођења јавног рада сматра се датум пријаве на осигурање првог незапосленог лица ангажованог на јавном раду.

**VI ОБАВЕЗЕ ИЗ УГОВОРА**

Послодавац- извођач јавног рада дужан је да:

 закључи уговор о привременим и повременим пословима са незапосленим лицима,најдуже до предвиђене дужине трајања авног рада и изврши пријаву на обавезно социјално осигурање;у случају престанка радног ангажовања незапосленог лица,послодавац-извођач јавног рада у року од 15 дана од дана престанка радног ангажовања врши замену другим незапосленим лицем истог нивоа квалификације, за преостало време спровођења јавног рада,у складу са предвиђеним трајањем по закљученом уговору за спровођење јавног рада;**пре укључивања у програм/замену, Национална служба врши проверу испуњености законских и услова овог јавног конкурса за незапослено лице**;

 редовно,у законски утврђеним роковима,врши уплату уговорене накнаде за обављени посао,на текући рачун лица ангажованих на јавном раду и доставља доказе;

 редовно врши уплату припадајућих пореза и доприноса за обавезно социјално осигурање за лица из уговора и доставља доказе

 организује заштиту и безбедност радно ангажованих лица, у складу са законом и захтевом стандарда за конкретне послове јавног рада;

 месечно доставља извештај о спровођењу јавног рада, на прописаном обрасцу;

 Националној служби омогући контролу реализације уговорних обавеза и увид у сву потребну документацију и ток спровођења јавног рада;

 обавести Националну службу о свим променама које су од значаја за реализацију уговора у року од осам дана од дана настанка промене

* достави Националној служби фотографије места извођења јавног рада по завршетку јавног рада - за јавне радове који се спроводе у области одржавања и заштите животне средине и природе (максимално три фотографије за сваку локацију).

У случају неиспуњења или делимичног испуњења обавеза из уговора,послодавац- извођач јавног рада је у обавези да врати цео или сразмеран износ исплаћених средстава увећан за законску затезну камату од дана преноса средстава.

**VII ОСТАЛЕ ИНФОРМАЦИЈЕ**

Информације о јавном конкурсу могу се добити у Националној служби за запошљавање – Служба Бачка Паланка, на сајту [www.nsz.gov.rs](http://www.nsz.gov.rs) или на сајту [www.backapalanka.rs](http://www.backapalanka.rs)

Јавни конкурс је отворен од дана објављивања на сајту Националне службе за запошљавање [www.nsz.gov.rs](http://www.nsz.gov.rs) и сајту Општине Бачка Паланка [www.backapalanka.rs](http://www.backapalanka.rs), тј. од 8. марта 2022. године, а последњи рок за пријем пријава за учешће на јавном конкурсу је 8 дана од дана објављивања.